یاشیل یارپاق، قیزیل‌گول(اویون)

یاشیل یارپاق، قیزیلگول - آذربایجاندا ان چوخ یازقاباغی (بایرام‌قاباغی) گونلرده، ائلجه ده دیگر واختلاردا، اساساً اوشاق وگنجلر آراسیندا، گئنیش شکیلده اوینانیلان قدیم اویونلاریندان بیریدیر. 

 عومومی معلومات 
قدیملرده اکین باشلاناندا، تورپاغا خیش-کوتان آغزی دَینده اصیل بایرام اولدوغو کیمی اکین قورتاراندا دا موختلیف مراسیم و شنلیکلر کئچیریلردی. شوم قورتاراندان سونرا قیز-گلینلر تئللری‌نین اوجلارینی گول-چیچکله بزه‌یَر، چمنلیکده "یاشیل یارپاق، قیزیلگول" اویونو اوینایاردیلار. 

 اویونون قایدالاری 
بیر نئچه اوشاق جمع اولوب ساناما یولو ایله اوستا(باشچی، یا موللا) سئچیرلر. 

اویون ایشتیراکچیلاری دایره ووروب بیر-بیری‌نین الیندن توتورلار. سونرا اوستا(باشچی، یا موللا) بیر بند ماهنی اوخویار، قالانلاری ایسه ال چالا-چالا "یاشیل یارپاق، قیزیلگول" دئیرلر. داها سونرا ایسه اوستا‌نین(باشچی‌نین، یا موللا‌نین) گؤستریشی ایله اویون ایشتیراکچیلاری‌نین هره‌سی بیر بند ماهنی اوخویار، قالانلاری ایسه ال چالا-چالا "یاشیل یارپاق، قیزیلگول" دئیرلر. اویماقدان، آی اویماقدان،

اؤلدوم خینا قویماقدان.

بارماقلاریم یانیبدی

چوبوغا اود قویماقدان. هامی: یاشیل یارپاق، قیزیلگول. 

کؤینگی یاشیل اوغلان،

گل گئی، یاراشیر، اوغلان.

آنام سنه قیز وئرمز

گل منی قاچیر، اوغلان. هامی: یاشیل یارپاق، قیزیلگول. اویون بئلجه داوام ائدیر. ماهنی اوخوماغا سؤز تاپا بیلمه‌ین اویونچو اویوندان چیخاریلیر. سونا قالان اویونچو غالیب ساییلیر. 

بؤلمه:آذربایجان خالق اویونلاری